সোণাৰিঃ চৰাইদেউ জিলাৰ জিলা দণ্ডাধীশ পল বৰুৱাই ভাৰতীয় ফৌজদাৰী কাৰ্যবিধি আইনৰ ১৪৪ ধাৰাৰ অধীনত এক আদেশ যোগে জিলাখনত তাৎক্ষণিকভাৱে কাৰ্যকৰী হোৱাকৈ জাৰি কৰিছে কেতবোৰ নতুন নিৰ্দেশনা আৰু এই নিৰ্দেশনাসমূহ পৰৱৰ্তী ৬০ দিনলৈ বাহাল থাকিব। এই নিৰ্দেশনা অনুসৰি ৰাজহুৱা স্থান তথা কাৰ্যালয়ত মাস্ক পৰিধান কৰাতো বাধ্যতামূলক, ৰাজহুৱা স্থানত ৫ জনতকৈ অধিক লোক গোট খাব নোৱাৰিব আৰু ৰাজহুৱা স্থানত থু পেলাব নোৱাৰিব। এই আদেশ অমান্য কৰিলে আদেশ ভংগকাৰীৰ বিৰুদ্ধে ডিজেষ্টাৰ মেনজমেণ্ট এক্ট ২০০৫ৰ ধাৰা ৫১ ৰ পৰা ৬০ অনুসৰি আৰু ১৮৮ ধাৰাৰ অধীনত আইনমতে বিহিত ব্যৱস্থা গ্ৰহণ কৰা হ ’ ব।